burgasdotpro/wikipedia huggingface dataset:
Ivan Kolenič

Ivan Kolenič (* 22. január 1965, Zvolen) je slovenský spisovateľ, básnik, výtvarník.
Životopis.
Detstvo prežil v Topoľčiankach, kde jeho otec pracoval ako lesný inžinier. Keď mal štrnásť rokov, rodina sa presťahovala do bratislavskej časti Karlova Ves. Študoval na Strednej umeleckopriemyselnej škole, odbor sochárstvo-drevorezba, ale sochárstvu sa nikdy nevenoval. Po maturite vystriedal niekoľko zamestnaní; pracoval ako robotník na archeologických vykopávkach, skladník v Univerzitnej knižnici, technik vo Výskumnom ústave vodného hospodárstva, vychovávateľ na internáte a výtvarný lektor. Spomienky na toto obdobie opísal v poviedke "Generácia (Krajšie ako hriech)." Spriatelil sa s významnými spisovateľmi, tí ho akceptovali, a stal sa výraznou postavou bohémskej Bratislavy. V roku 1986 mu bez časopiseckej prípravy vyšiel debut "Prinesené búrkou", ktorý vyvolal pozornosť a diskusiu ("Legitimita zážitku", Romboid 5, 1988). Po novembri 1989 krátko pracoval ako redaktor "Kultúrneho života", odvtedy sa literatúre venuje profesionálne. Za knihu próz "Morálne Pohodlie" mu bola v roku 2013 udelená Cena ministra kultúry SR za prínos v slovenskej literatúre. V roku 2021 cenu oficiálne vrátil. Svoje rozhodnutie vysvetlil v liste adresovanom ministerstvu: "Prijatie akéhokoľvek štátneho ocenenia odporuje myšlienkam, ktoré som sa pokúšal vo svojom diele vyjadriť a odovzdať. Ospravedlňujem sa čitateľom mojich kníh." V posledných rokoch sa zaoberal maľbou v ateliéri na Záhorí, kde vytvoril kolekciu olejomalieb, inšpirovanú Novým zákonom. Tieto diela sú nateraz nedostupné, pretože Kolenič "komunikuje len veľmi neochotne a novinárom odmieta poskytovať rozhovory" ("Kto sa chce vzoprieť, je blázon", literat.sk, 05. apríl 2021).
Tvorba.
Koleničova tvorba sa dá nazvať vzburou proti literárnym kánonom fungujúcim počas Husákovho socializmu. V zásade sa Kolenič priblížil predvoju postmoderny už v polovici 80. rokov 20. storočia, pričom vychádzal z Beat generation a pridal svoju osobnú razantnú revolúciu v zobrazovaní pravdy o živote. Protichodnosť či bipolarita štýlov vyjadrenia, na jednej strane senzibilita a imaginatívnosť, na druhej dekadencia a rozviazanie agresívnych inštinktov ukazujú smerom k vyjadreniu postmodernistického životného pocitu. Ivan Kolenič je známy svojou provokatívnou a dekadentnou poetikou. Je považovaný za kontroverzného tvorcu, pretože jeho diela vyvolávajú rozporuplné reakcie medzi kritikmi a čitateľmi. Niektorí ho uznávajú za originálneho a senzitívneho autora, ktorý sa vzoprel literárnym kánonom a vyjadril novú citlivosť a spontánnosť svojej generácie. Iní ho zavrhujú za pózovitosť, manierizmus, ornamentálnosť a šokovanie za každú cenu. Koleničova tvorba sa vyznačuje zobrazovaním prekračovania zákazov a porušovania pravidiel, telesnosti a erotizmu, úpadku a depresie, ale aj hľadaním ideálu čistej lásky a dotyku s posvätnom. Jeho knihy boli recenzované mnohými literárnymi kritikmi a odborníkmi, ktorí ocenili jeho kreatívnu invenciu, jazykovú virtuozitu, humor a iróniu, ale aj schopnosť zachytiť atmosféru doby a problémy ľudskej existencie.
Md

Md môže byť:
MD môže byť:
Arrhachión z Figaleie

Arrhachión alebo Arrhichión ("Arrhachión, Arrhichión") bol olympijský víťaz v pankratiu v rokoch 572, 568 a 564 pred Kr.
Arrhachión z arkádskej Figaleie zvíťazil v pankratiu na 52. a na 53. olympijských hrách v rokoch 572 a 568 pred Kr. Na nasledujúcich hrách v roku 564 pred Kr. sa znova prebojoval do finále a zápas vyhral, i keď ho v poslednom kole čakala smrť. Stalo sa to tak, že mu súper v leže zovrel nohami krk a škrtil ho, keď sa už chcel vzdať, jeho tréner "Eryxias" zvolal: „"Aká to krásna smrť, takej sa človek v Olympii nezrieka!"" Tieto slová Arrhachióna povzbudili a s vypätím posledných síl vykrútil súperovi prst a ten sa od bolesti zdvihnutím ruky vzdal. Arrhachión ale škrtiace kliešte nevydržal a naposledy vydýchol. Podľa Pausania ho súper zadusil, ale pravdepodobnejšie je, že mu zlomil väzy. Hellanodikovia následne Arrhachióna aj tak vyhlásili za víťaza, lebo sa jeho súper vzdal.
Staroveký autor Pausanias uvádza, že sochu Arrhachióna videl v jeho rodnej Figaleii. Bola to typicky archaická kamenná socha, (podobala sa soche kúroa) nohy mala len málo od seba, ruky jej viseli po boku a jej nápis už vyhladil čas.
Michael Bay

Michael Benjamin Bay (* 17. február 1965, Los Angeles, USA, Kalifornia) je americký filmový producent, režisér a herec. Jeho akčné snímky sú známe svojimi rýchlymi strihmi a výraznými špeciálnymi efektami. 
Média ho nedávno spomenuli aj v inej súvislosti – v januári 2014 mal na výstave CES predstaviť nový televízor firmy Samsung, ale prezentáciu nezvládol a predčasne odišiel z pódia.
Tvorba.
Medzi jeho filmy patria "Bad Boys", "Skala", "Armageddon", "Pearl Harbor" a séria "Transformers", ktorá celosvetovo zarobila cez 2,5 miliárd dolárov a je tak siedmou najzárobkovejšou filmovou sériou v histórii. Je spoluzakladateľom produkčnej spoločnosti Platinum Dunes, ktorá sa zameriava na hororové filmy a produkovala filmy ako sú "Piatok trinásteho", "" a "Nočná mora z Elm Street".
Prvý torunský mier

Prvý torunský mier je mierová zmluva, uzavretá 1. februára 1411 na jednom z vislianskych ostrovov v meste Toruň, jednom z najjužnejších miest rádového štátu nemeckých rytierov. Uzavreli ju Rád nemeckých rytierov na jednej strane a poľský kráľ Vladislav II. Jagielo a jeho spojenec litovské veľkoknieža Vytautas (Vitold) na strane druhej. Zmluva ukončila dva roky trvajúcu vojnu, ktorá kulminovala rok predtým bitkou pri Grunwalde (15. júl 1410).
Na základe prvého torunského mieru sa porazený Rád nemeckých rytierov musel dočasne vzdať Žmude (Žemaitska), ktorá sa tak stala súčasťou litovského veľkokniežatstva, a Dobrzyńska, ktoré obsadilo v priebehu vojny. Okrem toho musel poľskej strane zaplatiť vysoké výkupné za zajatých členov rádu. Mier dohodnutý v Toruni bol krehký a až po ďalších dvoch krátkych vojnách – hladnej (1414) a gollubskej (1422) – bol v roku 1422 uzavretý melnský mier, ktorý vyriešil vzájomné územné spory. Vysoké reparácie boli pre Rád veľkým bremenom, znamenali zvýšenie daní a v konečnom dôsledku spôsobili nepokoje a hospodársky úpadok Rádového štátu.
John Hicks

Sir John Richard Hicks (* 8. apríl 1904, Warwick, Spojené kráľovstvo† 20. máj 1989, Blockley) bol britský ekonóm, jeden z najvýznamnejších a najvplyvnejších ekonómov dvadsiateho storočia. Medzi jeho najvýznamnejšie príspevky ekonómii patria teória spotrebiteľa v mikroekonómii a IS-LM model, ktorý sumarizuje keynesiánsky pohľad na makroekonómiu.
V roku 1972 spolu s Kennethom Arrowom získal Cenu Švédskej národnej banky za rozvoj ekonomickej vedy na pamiatku Alfreda Nobela za "priekopnícke príspevky k teórii všeobecnej rovnováhy a teórii blahobytu".
Kariéra.
John Hicks absolvoval bakalárske štúdium na Oxfordskej univerzite. V rokoch 1929 – 1935 vyučoval na Londýnskej škole ekonómie a politických vied. V rokoch 1935 – 1938 pôsobil na Univerzite v Cambridgi a v rokoch 1938 – 1946 bol profesorom politickej ekonómie na Manchesterskej univerzite. V rokoch 1950 – 1965 bol profesorom a od roku 1965 do svojej smrti emeritným profesorom na Oxfordskej univerzite.
Svojou staťou "Mr. Kynes and the Classics" (Pan Keynes a klasici, 1937) v časopise "Econometrica" prispel k vzniku tzv. Neoklasickej syntézy. V tom istom článku sa prvýkrát objavuje model IS-LL, neskôr modifikovaný Alvinom Hansenom do podoby učebnicového modelu IS-LM (niekedy aj "Hicks-Hansen IS-LM model").
Nobelovu cenu za ekonómiu získal v roku 1972 za prínos k rozpracovaniu teórie celkovej rovnováhy a k rozvoju ekonómie blahobytu, riešenie problému indexných čísel a reinterpretácii pojmu prebytku spotrebiteľa.
Trygve Haavelmo

Trygve Magnus Haavelmo (* 13. december 1911, Skedsmo, Nórsko† 28. júl 1999, Oslo) bol nórsky ekonóm, ktorý sa zaoberal prevažne ekonometriou. 
V roku 1989 získal Cenu Švédskej národnej banky za rozvoj ekonomickej vedy na pamiatku Alfreda Nobela za „objasnenie pravdepodobnostných základov ekonometrie a za analýzu simultánnych ekonomických štruktúr“. Medzi rokmi 19481979 bol profesorom ekonómie na Univerzite v Osle.
Karol Kállay

Karol Kállay môže byť:
Harry Markowitz

Harry Max Markowitz (* 24. august 1927, Chicago, Illinois, USA† 22. jún 2023, San Diego, Kalifornia) bol americký ekonóm, ktorý v roku 1990 získal Cenu Švédskej národnej banky za rozvoj ekonomickej vedy na pamiatku Alfreda Nobela za "priekopnícku prácu v oblasti ekonómie a financií a financií korporácií". Túto cenu získal spolu s dvoma ďalšími ekonómami, Mertonom Millerom a Williamom Forsyth Sharpom.
Pôsobil ako profesor na University of California, San Diego. Z jeho prác je najznámejšia moderná teória portfólia.
Douglass North

Douglass Cecil North (* 5. november 1920, Cambridge, Massachusetts, USA – † 23. november 2015, Benzonia, Michigan) bol americký inštitucionálny ekonóm, známy hlavne ako historik hospodárstva. 
V roku 1993 spolu s Robertom Fogelom získal Cenu Švédskej národnej banky za rozvoj ekonomickej vedy na pamiatku Alfreda Nobela za „znovuobnovenie výskumu ekonomickej histórie prostredníctvom aplikovania ekonomickej teórie a kvantitatívnych metód s cieľom vysvetliť ekonomické a inštitucionálne zmeny“.
James Mirrlees

Sir James Alexander Mirrlees FRSE FBA (* 5. júl 1936, Minnigaff, Spojené kráľovstvo† 29. august 2018, Cambridge ) bol škótsky ekonóm. 
V roku 1996 spolu s Williamom Vickreyom získal Cenu Švédskej národnej banky za rozvoj ekonomickej vedy na pamiatku Alfreda Nobela za "zásadný príspevok k ekonomickej teórii stimulov v podmienkach asymetrických informácií". V roku 1998 bol pasovaný na rytiera. Prednášal na Oxfordskej univerzite aj na Cambridgeskej univerzite.
Myron Scholes

Myron Samuel Scholes (* 1. júl 1941 Timmins) je americký ekonóm narodený v Kanade, ktorý v roku 1997 získal spolu s Robertom C. Mertonom Cenu Švédskej národnej banky za rozvoj ekonomickej vedy na pamiatku Alfreda Nobela za „novú metódu určovania hodnoty derivátov“. Bakalársky titul z ekonómie získal na McMaster University v Kanade, potom sa rozhodol prestúpiť na Chicagskú univerzitu, kde nakoniec roku 1969 získal titul PhD.
Osádka (rozlišovacia stránka)

Osádka môže byť:
Posádka

Posádka môže byť:
Jodid sodný

Jodid sodný (NaI) je biela hygroskopická práškovitá alebo kryštalická látka, anorganická zlúčenina jódu a sodíka. Používa sa, na detekciu radiácie, liečbe jódovej karencie a ako reagujúca zložka vo Finkelsteinovej reakcii.
Použitie.
Jodid sodný sa často používa pri liečbe a prevencii jódovej karencii.
Bežnou oblasťou použitia je polymerázová reťazová reakcia a (v acetónovom roztoku) Finkelsteinovej reakcii pre konverziu alkylchloridov na alkyljodidy. Táto reakcia je založená na nerozpustnosti chloridu sodného v acetóne.
Monokryštály jodidu sodného (dopované táliom) sa používajú ako scintilačné detektory pre spektroskopiu gama žiarenia.
Oxyrhynský papyrus 466

Oxyrhynský papyrus 466 (P. Oxy. III,466) je útržkovitý grécky papyrusový rukopis z 2. storočia obsahujúci inštrukcie pre zápasenie, vrátane chmatov a držaní. Predstavuje tak najstaršiu príručku európskych bojových umení. Papyrus darovala Columbijskej univerzite v roku 1907 Spoločnosť pre výskum Egypta (Egypt Exploration Society).
Text tvoria tri stĺpce po 13, 15 a 10 riadkov. Každá inštrukcia je nasledovaná slovom "plexon" (πλέξον) "zapleť", preložené Millerom (2004) v zmysle "vykonajte!". Poliakoff (1987) to prekladá ako "pobite sa". V podstate ide o vyzvanie čitateľa (žiaka) na vyskúšanie techniky.
Prusko

Prusko môže byť:
Rahway High School

Rahway High School je štvorročná stredná škola, ktorá poskytuje vzdelanie v ročníkoch 9 až 12 pre študentov z mesta Rahway (Union County) v New Jersey, USA.
David Koch

David Hamilton Koch, M.S. (* 3. máj 1940, Wichita, Kansas, USA† 23. august 2019, Southampton, New York) bol americký podnikateľ, filantrop, politický aktivista a chemický inžinier. Spolu so svojim starším bratom Charlesom vlastnil a riadil nadnárodnú korporáciu Koch Industries, konglomerát, ktorý je druhou najväčšou súkromne vlastnenou spoločnosťou v Spojených štátoch. S bratom Charlesom vlastnia 84 % podiel tejto korporácie. K 25. júlu 2014 činila výška ich imaní 41,3 miliárd USD, vďaka čomu je David H. Koch najbohatším obyvateľom New Yorku a spolu s Charlesom Kochom šiestym najbohatším človekom na svete.
Životopis.
David Hamilton Koch sa narodil 3. mája 1940 v meste Wichita (Kansas) v rodine chemického inžiniera Freda Chasea Kocha a Mary rod. Robinsonovej ako dvojča Williama Ingrahama „Billa“ Kocha. V roku 1959 absolvoval výberovú internátnu Deerfield Academy v Massachusetts a následne pokračoval v štúdiu na Massachusetts Institute of Technology (MIT), kde získal v roku 1962 bakalársky ("Bachelor of Arts and Science") a v roku 1963 magisterský titul v chemickom inžinierstve ("Master of Science").
Politická kariéra.
Vo voľbe prezidenta Spojených štátov v roku 1980 bol kandidátom na viceprezidenta za Libertariánsku stranu, spolu s prezidentským kandidátom Edwardom E. Clarkom. Ich kandidátny lístok získal 921 128 hlasov (1,06 %4. miesto).
Anduze

Anduze môže byť:
Bessèges

Bessèges môže byť:
Génolhac

Génolhac môže byť:
La Grand-Combe

La Grand-Combe môže byť:
Ibrahima Maiga

Ibrahima Abdoulaye Maiga (* 14. marec 1979, Sareyamou, Mali) je malijský atlét, ktorý sa venuje behu na 400 m cez prekážky.
Zúčastnil sa letných olympijských hier v roku 2004 a 2008 (obe 6. miesto v rozbehu). Jeho osobný rekord činí 49,13 s (z 28. apríla 2007 v Dakare). Na majstrovstvách Afriky v atletike v roku 2008 obsadil 3. miesto (49,84 s).
Pruské kráľovstvo (rozlišovacia stránka)

Pruské kráľovstvo môže byť:
Wellness

Wellness je program na zlepšenie telesnej a duševnej kondície.. Primárne, slovo wellness znamená cestu k súladu mysle, duše a tela. Cieľom je, aby sa človek cítil dobre, čo by teda malo plynúť z duševnej, fyzickej, okolitej a sociálnej pohody. S označením wellness sa môžeme stretnúť v kontexte s rôznymi pracoviskami (ako sú napríklad fitnescentrá ), alebo napríklad s programami ako sú kúpele, fínska sauna a pod.
Čo sa týka wellness, tak by predovšetkým malo ísť o ľudské zdravie, a to zdravie fyzické i psychické. Wellness ide ruka v ruke so zdravým životným štýlom. Nejde však o medicínske postupy.
Wellness programy.
Niektoré wellness programy, sa zameriavajú na revitalizáciu ľudského zdravia a mysle, na to ako sa cítiť lepšie a energickejšie. Ďalšie sa zaoberajú cieľmi, ako je prestať fajčiť, schudnúť, alebo zahŕňajú fitnes. S iným wellness programom sa môžeme stretnúť aj na pracoviskách. Majitelia firiem je poskytujú svojim zamestnancom napríklad vo forme firemného fitnes centra. Potom ide o pozdvihnutie morálky zamestnancov a ich lojality voči firme. Wellness na pracovisku sa tiež môže týkať stress manažmentu, najmä v prípade psychicky vyťažených zamestnancov. K wellness samozrejme patrí aj to, čo si pod týmto pojmom predstaví väčšina ľudí. Sú to rôzne kozmetické balíčky a procedúry. Do wellness môžeme zahrnúť aj stravovanie.
Medzi wellness kúry patria:
Daniel McFadden

Daniel Little McFadden (* 29. júl 1937, Raleigh, Severná Karolína, USA) je americký ekonometrik, ktorý v roku 2000 spolu s Jamesom Heckmanom získal Cenu Švédskej národnej banky za rozvoj ekonomickej vedy na pamiatku Alfreda Nobela za "rozvoj teórie a metód analýzy selektívnych vzoriek". Bol profesorom ekonómie na Kalifornskej univerzite v Berkeley.
Joseph Stiglitz

Joseph Eugene Stiglitz (* 9. február 1943, Gary, Indiana, USA) je americký ekonóm, profesor Kolumbijskej univerzity. Je nositeľom Medaily Johna Batesa Clarka (1979) a Nobelovej ceny za ekonómiu (2001). Zastával funkciu viceprezidenta a hlavného ekonóma Svetovej banky. 
Zaoberá sa najmä problematikou ekonomického rozvoja a globalizačných procesov vo svetovej ekonomike. V širšom povedomí je známy ako kritik činnosti medzinárodných inštitúcií (najmä Svetovej banky a Medzinárodného menového fondu) a neoliberálnych ekonómov (podľa jeho slov "trhových fundamentalistov"). Ekonómom a politikom na Slovensku a ostatných (post) tranzitívnych ekonomikách je známy ako kritik "šokovej terapie" transformácie ekonomiky a metódy kupónovej privatizácie. V roku 2000 zakladá pri Kolumbijskej univerzite Iniciatívu pre politický dialóg (IPD - Initiative for Policy Dialogue), think tank zameraný na otázky medzinárodného rozvoja. V Česku pôsobí na inštitúte CERGE-EI.
Životopis.
Narodil sa do židovskej rodiny v meste Gary v americkom štáte Indiana. Študoval na Amherst College a na Massachusetts Institute of Technology, kde tiež neskôr učil. Výskumnej či pedagogickej činnosti sa venoval taktiež na univerzitách v Chicagu, Cambridgi, Yale, Stanforde, Oxforde a Princetone. Teraz je profesorom Kolumbijskej univerzity.
Prínos k ekonomickej teórii, názory.
Stiglitz býva najčastejšie radený k ekonomickej škole tzv. nových keynesiáncov, nadväzujúcich na ekonomickú teóriu a závery J. M. Keynesa, presadzujúceho štátne zásahy do ekonomiky, najmä prostredníctvom fiškálnych stimulov. Cielené štátne zásahy do ekonomiky podľa Stiglitza prinášajú v mnohých oblastiach efektívnejšie výsledky, než akých by bolo dosiahnuté samovoľným pôsobením neregulovaných trhových mechanizmov (tzv. neviditeľnou rukou trhu). Často pracuje s teóriou existencie tzv. asymetrických informácií, príčiny nezamestnanosti podľa neho sú v problematike tzv. (ne)efektívnych miezd, čo spolu s Carlom Saphirom, osvetľuje v tzv. Saphirovom-Stiglitzovom modele. 
Osobný život.
Stiglitz je tretíkrát ženatý, svoju súčasnú manželku, Anyu Schiffrinovú, univerzitnú profesorku medzinárodných vzťahov, si vzal 28. októbra 2004.
Jodid strieborný

Jodid strieborný (AgI) je žltá kryštalická látka, anorganická zlúčenina jódu a striebra. Používa sa pre svoju fotocitlivosť vo fotografii, ako antiseptikum v medicíne a pre umelé vyvolávanie dažďa a zakladanie oblakov. Jodid strieborný je prakticky nerozpustný vo vode a veľmi zle rozpustný aj v koncentrovanom roztoku amoniaku.
Kryštálová štruktúra jodidu strieborného sa s teplotou mení. Sú známe nasledujúce fázy:
Použitie.
Fotografia.
Vo fotografii sa jodid strieborný začal prvýkrát využívať v technike daguerrotypia, patentované Louisom Daguerreom už v roku 1839. Fotografický obraz sa zaznamenával na dosku potiahnutú jodidom strieborným, pričom doba expozície trvala asi 15 až 20 minút.
Vyvolávanie dažďa.
Kryštálová štruktúra jodidu strieborného je podobná štruktúre ľadu, čo umožňuje vyvolávať mrznutie (heterogénnej nukleacii) pri zakladaní oblakov s cieľom umelo vyvolať dážď (kryštáliky pôsobia ako kondenzačné jadrá). Pre tento účel sa spotrebuje približne 50 ton jodidu strieborného ročne, z toho pri každom takomto experimente 10 až 50 gramov. Táto metóda sa najviac používa v Číne alebo na Blízkom východe, napr. V Spojených arabských emirátoch.
Jodid strieborný ako iónový vodič.
Premena medzi formami alfa a beta predstavuje topenie striebornej (katiónovej) podmriežky. Entropia topenia pre α-jodid strieborný je približne polovičná oproti entropii chloridu sodného (typickej iónovej tuhej látke). To je možné racionalizovať zmienkou, že kryštálová mriežka jodidu strieborného je pri premene medzi formami α a β, zásadne čiastočne roztavená. Pridaním entropie premeny z α na β k entropii topenia sa získa hodnota, ktorá je oveľa bližšie entropii topenia chloridu sodného.
Letov L-501

Letov L-501 bol československý projekt tzv. „núdzovej“ stíhačky z roku 1946 od spoločnosti Letov. Projekt bol v roku 1947 zastavený a nebol vyrobený žiadny prototyp.
Vznik a vývoj.
Dňa 1. júla vyzvalo 4. oddelenie II. odboru MNO znárodnené podniky na vytvorenie projektu a dreveného modelu lietadla a následnej prezentácie do 9. augusta 1946. Podmienkou bolo zakomponovanie motoru Junkers Jumo 211, ktorého mala Česko-slovenská armáda k dispozícií v počte až 4 270 kusov.
Vývoju sa zúčastnila aj spoločnosť Letov, vtedy už Rudý Letov a začala vývoj vlastného stíhacieho stroja. Firma zhotovila jeden drevený model v mierke 1:1 a tiež drevený model určený pre aerodynamický tunel v mierke 1:5.
Konštrukcia.
Firma zo začiatku uvažovala nad použitím motorových jednotiek priamo z bombardéra Ju-88, ktorý však nevyhovoval, kvôli veľkým kvapalinovým chladičom. Rovnako nevyhovovala ani myšlienka použitia krídel z FW-190.
Bol vyvíjaný podľa vlastného projektu. Mal stredné plošné zaťaženie /cm². Firma priznala, že celkový koncept bol prevzatý z amerického P-51 Mustang. Okrem stíhacej verzie sa uvažovalo aj nad cvičnou dvojmiestnou verziou L-501a.
Trup.
L-501 bol dolnoplošník kovovej konštrukcie so zaťahovacím podvozkom. Trup mal pozdĺžny profil v tvare písmena H, priečny profil v tvare písmena Z, alebo U. Poťahom letúňa mal byť lisovaný duralový plech. Pred pilotom aj za ním bola protipožiarna priehradka.
Motor.
Počítalo sa s montážou motoru Jumo 211 rady F, alebo P. Na ňom, mala byť namontovaná trojlistá vrtuľa Vs11 s priemerom . Stroj mal pojmúť 600 l paliva uloženého v hlavnej nádrži za pilotom a niekoľkých menších v krídlach. Tiež tu bola prítomná olejová nádrž s objemom 45 litrov.
Boli však navrhované aj britské motory Rolls-Royce Dart, alebo Armstrong-Siddeley Mamba.
Pilotná kabína.
Plánovalo sa vybaviť stíhač zakrytou pilotnou kabínou s nemeckými prístrojmi a pancierovým sedadlom z lietadla Fw-190 s pancierom o hrúbke . Čelné sklo malo byť nepriestrelné s hrúbkou .
Výzbroj.
Zo začiatku sa uvažovalo iba so štyrmi guľometmi MG-131 kalibru , ktoré boli neskôr rozšírené o ďalšie dva kanóny MG-151. Do hriadele vrtule sa mal zabudovať buď kanón MG-151, alebo MG-131. Paľbu by umožňoval zameriavač C12D. Následne sa počítalo s pumou o hmotnosti a štyrmi raketami celkovej hmotnosti .
Cena.
Cenová ponuka pochádzala z 9. augusta 1946 a len za zhotovenie prototypu si firma účtovala 5 579 947 Kčs, alebo v prípade troch kusov viac než 13 miliónov Kčs. Ceny sériových stíhačov boli kalkulované pre série 100, 200 a 500 strojov.
Siplak

Siplak alebo Siblak (, ) je obec v Bihárskej župe v Rumunsku. Skladá sa zo 6 častí: "Suplacu de Barcău" (sídlo obce, slov. Siplak), "Borumlaca" (slov. Borumlak alebo Boromolak), "Dolea", "Foglaș" (slov. Foglaš alebo Fogaš), "Valea Cerului" (slov. Čerpotor alebo Čerpotok) a "Vâlcelele" (slov. Ritoblaga). Obec sa nachádza v masíve Sedmohradského rudohoria. Obec je významným sídlom rumunských Slovákov. Ako vyslaný učiteľ z Česko-Slovenska tu pôsobil Rudolf Dočolomanský, otec herca Michala Dočolomanského.
Demografia.
V obci žilo roku 2002 934 Slovákov, z toho 427 v Čerpotoku, 158 v Ritoblage, 157 vo Fogaši, 146 v Borumlaku a 45 v Siplaku. Slováci prišli najprv do dediny Borumlak, roku 1790 z Gemera a Zemplína, čím sa tento radí medzi najstaršie slovenské obce v Rumunsku. Ostatné boli Slovákmi osídlené neskôr v rámci vnútornej kolonizácie.
Kultúra.
Roku 1938 tu Rudolf Dočolomanský vytesal vysokú sochu Krista, insitnú kópiu Rio de Janeirského Ježiša Vykupiteľa. Na jej podstavci je vyryté: „Za pokoj vo svete. Pre pokoj sveta.“ Čerpotok je jedna z najvýznamnejších slovenských obcí v Rumunsku. Nachádza sa tu sídlo oblastnej organizácie Demokratického zväzu Slovákov a Čechov v Rumunsku, každoročne v polovici mája sa tu organizuje najväčšia rumunská prehliadka slovenských mládežníckych folklórnych súborov a premýšľa sa o vybudovaní múzea slovenskej dediny – skanzenu, ktorý by sa do tohoto prostredia určite hodil.
Ménodóros z Atén

Ménodóros ("Ménodóros") bol víťaz olympijských hier v zápasení a pankratiu v roku 132 pred Kr.
Ménodóros, syn "Gnaia" z Atén, zvíťazil v pankratiu a zápasení (palé) na 162. olympijských hrách v roku 132 pred Kr. Zápasenie zaviedli v Olympii na 18. hrách v roku 708 pred Kr. a pankration na 33. hrách v roku 648 pred Kr. Prvým víťazom v zápase bol Eurybatos zo Sparty a v pankratiu Lygdamis zo Syrakúz.
Socha Ménodóra, najlepšieho aténskeho zápasníka a pankratistu svojej doby, stála kedysi na ostrove Délos. (ostrov bol v Grécku sídlom náboženských kultov) Samotná socha sa nezachovala, ale jej mramorový podstavec ( x ) archeológovia na Déle objavili. Ménodóros ju približne medzi rokmi 132 a 130 pred Kr. venoval tamojšej Apolónovej svätyni. V helénskom období bola délska Apolónova svätyňa po delfskej druhou najvýznamnejšou svätyňou tohto boha v starovekom Grécku. Na podstavci sú reliéfy 32 vencov a nad každým sú uvedené hry, kde ich získal.
Z celkového počtu ich 18 získal v pankratiu a 14 v zápase (dva z nich vyhral v súťaži dorastencov). Najvýznamnejšie z nich sú dva olympijské za viťazstvá v zápasení a pankratiu. Päť víťazných vencov získal na hrách v rodných Aténach, päť na hrách v Tébach, tri na nemejských hrách, a ostatné z iných gréckych hier. Keďže bol Korint v roku 146 pred Kr. úplne zničený Rimanmi, medzi vencami chýba isthmický. Posledné štyri vence neznázorňujú víťazné vence, ale sú vyznamenania, ktoré Ménodórovi venovali Aténčania, Roďania, Tébania a kráľ Ariarathes V. z maloázijskej Kappadokie.
Prusi

Prusi alebo staršie Prusovia môže byť:
Zdeněk Bílek

Zdeněk Bílek (* 26. október 1923, Lipník nad Bečvou – † 24. november 2006, Bratislava) bol slovenský dirigent.
Leonid Hurwicz

Leonid Hurwicz známy aj pod menom Leo Hurwicz (* 21. august 1917, Moskva, Rusko – † 24. jún 2008, Minneapolis, Minnesota, USA) bol americký židovský ekonóm a matematik poľského pôvodu narodený v Rusku. V roku 2007 spolu s Ericom Maskinom a Rogerom Myersonom získal Cenu Švédskej ríšskej banky za ekonomické vedy na pamiatku Alfreda Nobela za položenie základov teórie návrhu mechanizmov. Cenu získal ako deväťdesiatročný, čo je v histórii Nobelových cien rekord.
Bol profesorom ekonómie na Minnesotskej univerzite. Ako jeden z prvých začal v ekonómii využívať teóriu hier.
Vézénobres

Vézénobres môže byť:
Saint-Jean-du-Gard

Saint-Jean-du-Gard môže byť:
Saint-Germain-du-Teil

Saint-Germain-du-Teil môže byť:
Lédignan

Lédignan môže byť:
T-ara

T-ara (T♔ARA alebo TΛRΛ) je juhokórejska dievčenská skupina, ktorá debutovala v roku 2009 v Core Contents Media, teraz známe ako MBK Entertainment.
Pôvodne päťčlenná skupina zložená z Jiae, Jiwon, Eunjung, Hyomin a Jiyeon, vydali svoju prvú pieseň „Good Person“ pre soundtrack kórejskej drámy "Cinderella Man" ​​v apríli 2009. O dva mesiace neskôr stiahli Jiae a Jiwon a prišli tri nové členky Qri, Boram a Soyeon. Vyšiel debut "Lies".
Ich prvý album vyšiel v decembri 2009 s názvom "Absulute First Album", v ktorom bolo niekoľko známych singlov napr. „TTL (Time to Love)“, „Bo peep bo beep“, „Like the First Time“.
Členky skupiny.
Jiyeon.
Park Jiyeon (narodila sa 7. júna 1993) je speváčka, herečka, modelka a členka skupiny T-ara. Začala ako šestnásťročná. Hrala v rôznych filmoch ako napr. (2010) ako Lee Se Hee, "Gnomeo a Júlia" (dabovala Júliu v japončine v roku 2011) a "Gisaeng Ryung" (2011). Hrala aj v seriáloch ako "Dream High 2" (2012) ako Rian, "Soul" (2009) ako Yoon Doo Na, "Triangle" (2014) Seong Yoo Jin.
Hyomin.
Park Sun-young (sa narodila 30. mája 1989) známa ako Hyomin, je speváčka, herečka a členka skupiny T-ara. 21. júna sa stala treťou líderkou skupiny T-ara.
Ivan Niňaj

Ivan Niňaj (* 18. júl 1954 – † 29. marec 2015, Bratislava, Slovensko) bol slovenský športový televízny komentátor.
Bol dlhoročným športovým komentátorom STV. V roku 2003 z STV odišiel a vrátil sa až v roku 2008, kedy sa stal šéfom športovej redakcie.
Komentoval hlavne ľadový hokej, okrem toho sa venoval športom ako dostihy, stolný tenis, či cyklistika. Počas svojej kariéry komentoval až 25 majstrovstiev sveta v ľadovom hokeji. Prvé v roku 1985 v Prahe, kde tím Česko-Slovenska získal zlaté medaily, posledné v roku 2014 v Minsku.
Patril medzi obľúbených komentátorov, mnohé z jeho výrokov zľudoveli.
Zelená hliadka

Zelená hliadka je občianska iniciatíva na Slovensku, ktorá vznikla v Bratislave v roku 2011 z dôvodu nespokojnosti s činnosťou orgánov zodpovedných za čistotu a poriadok v meste a tiež v súvislosti s blížiacimi sa majstrovstvami sveta v ľadovom hokeji, ktoré sa konali prvýkrát na Slovensku. Združuje občanov, ktorí majú snahu pomôcť s udržiavaním čistoty v meste. Medzi najznámejšie aktivity združenia patrí pravidelná údržba priestorov bývalej železničnej stanice Filiálka v Bratislave, výroba a osádzanie odpadkových košov, ktoré sú umiestňované do rôznych lokalít a pravidelne vyprázdňované, čistenie a údržba železničných staníc a podchodov (Trnavské mýto) a podobne. Príležitostne tiež svojpomocne opravujú výtlky na chodníkoch a vytvárajú bezbariérové nájazdy na obrubníky predovšetkým na miestach, kadiaľ vedú cyklistické trasy a natierajú zhrdzavené zábradlia na zastávkach MHD a inde.
Založil ho občiansky aktivista Matúš Čupka, ktorý začal s malou skupinou ľudí zbierať odpadky v rôznych lokalitách mesta. Postupne sa začali pridávať ďalší ľudia a organizovať akcie, ktorých cieľom je odstraňovanie čiernych skládok a celkové čistenie rôznych lokalít mesta. Okrem hlavného zoskupenia ľudí v Bratislave združenie inšpirovalo aj mnohé ďalšie skupiny v ostatných mestách Slovenska, ktorí svojou činnosťou nadviazali na činnosť zelenej hliadky v rôznych regiónoch.
V roku 2013 členovia založili občianske združenie Why Not?, ktoré formálne zastrešuje aktivity Zelenej hliadky, mapovacieho portálu a vzdelávacieho portálu.
Okrem fyzickej čistoty ulíc sa členovia začali zaoberať aj vizuálnym smogom a znečistením spôsobeným nekontrolovanou a prevažne ilegálnou inzerciou v hlavnom meste a snažia sa toto znečistenie taktiež v rámci zákona pomáhať odstraňovať.
Vernon Smith

Vernon Lomax Smith (* 1. január 1927, Wichita) je americký profesor ekonómie na Chapman University, ktorý v roku 2002 spolu s Danielom Kahnemanom získal Cenu Švédskej národnej banky za rozvoj ekonomickej vedy na pamiatku Alfreda Nobela za "uplatnenie laboratórnych pokusov ako nástroja empirických ekonomických analýz, obzvlášť pri štúdiu alternatívnych trhových mechanizmov".
Frank Sherwood Rowland

Frank Sherwood Rowland (* 28. jún 1927, Delaware, Ohio, USA – † 10. marec 2012, Newport Beach, Kalifornia) bol americký chemik, ktorý sa podieľal na odhalení príčin vzniku ozónovej diery.
V roku 1995 získal spoločne s Paulom Crutzen a Mario Molinom Nobelovu cenu „za ich prácu na chémii atmosféry, hlavne na spotrebe ozónu“.
Reggae fusion

Reggae fusion je subžáner reggae, ktorý v sebe spája prvky reggae alebo dancehallu s inými žánrami ako pop, rock, R&amp;B, jazz či drum and bass. Termín "reggae fusion" je tiež používaný na označenie interpretov, ktorý žáner reggae často striedajú s inými žánrami, predovšetkým s hip-hopom, ako Kardinal Offishall, Sean Kingston a Heavy D.
História.
Aj keď interpreti už začiatkom 70. rokov spájali prvky reggae s inými žánrami, nebol známy žiadny oficiálny názov pre túto tvorbu. Interpreti ako UB40 boli označovaní termínmi, kde k názvu reggae bol pridaný názov daného žánru (napr. " reggae funk", "reggae pop", "reggae-disco"). Až koncom 90. rokov sa vytvoril názov reggae fusion.
Temto subžáner sa vytvoril koncom 80. a začiatkom 90. rokov z dancehallu, kde inštrumentálne skladby alebo tzv. "riddimy" obsahovali prvky R&amp;B alebo hip-hopu. hlavne preto, niektorí označujú interpretov ako Mad Cobra, Shabba Ranks, Super Cat, Buju Banton a Tony Rebel za priekopníkov žánru reggae fusion.
Euro reggae.
Začiatkom 90. rokov sa dostala evolúcia žánru reggae fusion v Európe do iného hudobného štýlu hlavne vďaka hitu „All That She Wants“ od skupiny Ace of Base. Jej zvuk je často označovaný za Euro reggae, a stal sa trendom eurodance hudby, ako „Coco Jamboo“ od Mr. Presidenta, „Sweet Sweet Smile“ od Tatjany, „Help Me Dr. Dick“ od E-Rotic, „Ole Ole Singin’ Ole Ola“ od Rollergirl či „Bamboleo“ od Garcia.
Majstrovstvá sveta v póle mužov 1992

Majstrovstvá sveta v póle mužov 1992 boli v poradí 3. majstrovstvá sveta v jazdeckom póle mužov, ktoré organizuje Medzinárodná federácia póla (FIP). Konali sa od 4.12. apríla 1992 v Santiagu, v Čile, za účasti 6 tímov. Oproti minulému šampionátu sa počet účastníkov znížil o 2 tímy. Všetky zápasy sa hrali v Club de Polo y Equitación San Cristóbal. Argentína získala svoj druhý titul, keď vo finále zvíťazila nad domácim družstvom Čile.
Epainetos

Epainetos ("Epainetos") môže byť:
Ronald Ross

Sir Ronald Ross (* 13. máj 1857, Almora, Uttarákhand, India – † 16. september 1932, Londýn, Anglicko) bol britský lekár, parazitológ a spisovateľ, jeden zo zakladateľov modernej epidemiológie. Za svoj výskum malárie mu bola v roku 1902 udelená Nobelova cena za fyziológiu alebo medicínu.
Životopis.
Narodil sa v Indii, jeho otcom bol anglický generál sir C. C. G. Ross. Po štúdiu medicíny v Londýne sa vrátil do Indie, kde sa ako člen "Indian Medical Service" (18811899) zaoberal štúdiom malárie. V roku 1897 dokázal prítomnosť pôvodcu malárie v žalúdku komára "Anopheles stephensi", a podporil tak Mansonovu teóriu o tom, že chorobu prenášajú komáre. Vo výskume pokračoval aj v západnej Afrike, kde svoju teóriu podporil ďalšími častými pozorovaniami. V roku 1902 sa stal profesorom tropickej medicíny na univerzite v Liverpoole a dostal Nobelovu cenu za fyziológiu alebo medicínu. Od roku 1912 prednášal v Londýne a v roku 1926 stál na čele "Rossovho ústavu a kliniky tropických chorôb".
Ross bol priekopníkom modernej epidemiológie a bol prvý, kto začal tvoriť a systematicky používať matematické modely pre popis a odhad správania epidémie. Okrem odborných epidemiologických a matematických prác písal tiež poviedky a romány.
Reggae rock

Reggae rock je subžáner reggae fusion, v ktorom sú hlavnou dominantou žánre reggae, rock a ska. Termín "reggae rock" je používaný na zaradenie tvorby skupín ako Sublime, Sublime with Rome, Pepper, Slightly Stoopid, The Expendables, Iration, The Dirty Heads, Rebelution, 311, a niekedy aj tvrdších skupín ako Fishbone a Bad Brains. Trochu podobný termín "ragga metal" je použitý na označenie skupín, ktoré spájajú prvky žánrov raggamuffin a metal. Medzi nich patria Dub War, Skindred a Zeroscape.
Majstrovstvá sveta v póle mužov 1995

Majstrovstvá sveta v póle mužov 1995 boli v poradí 4. majstrovstvá sveta v jazdeckom póle mužov, ktoré organizuje Medzinárodná federácia póla (FIP). Konali sa od 22.30. júla 1995 v St. Moritz, v kantóne Graubünden, vo Švajčiarsku, za účasti 6 tímov. Nováčikom turnaja bolo iba družstvo Indie. Všetky zápasy sa hrali v areáli klubu St. Moritz Polo Club. Titul získala Brazília, keď vo finále zvíťazila nad obhajcom tituluArgentínou.
Cyklokoalícia

Cyklokoalícia je slovenské občianske združenie, ktoré sa snaží o podporu a rozvoj mestskej cyklistiky v Bratislave. Zaoberá sa tiež monitoringom a pripomienkovaním stavu verejných priestorov, aby sa dosiahla ich bezbariérovosť a aby vyhovovali aj pre peších.
Členmi združenia sú cyklisti, architekti a iní ľudia, ktorí sa zaujímajú o verejné priestory a ktorí podporujú podmienky pre cyklistov a chodcov v Bratislave.
Majstrovstvá sveta v póle mužov 1998

Majstrovstvá sveta v póle mužov 1998 boli v poradí 5. majstrovstvá sveta v jazdeckom póle mužov, ktoré organizuje Medzinárodná federácia póla (FIP). Konali sa od 21.30. augusta 1998 v Santa Barbare a San Diegu, v štáte Kalifornia, v Spojených štátoch, za účasti 6 tímov. Zápasy sa hrali v dvoch dejiskách klubov Santa Barbara Polo &amp; Racquet Club a San Diego Polo Club. Svoj tretí titul získala Argentína, keď vo finále zvíťazila nad obhajcom trofejeBrazíliou, pred rekordnou návštevou na pólo v USA8 000 divákov.
Bronski Beat

Bronski Beat bola populárna britská synthpopová trojica, ktorá bola známa hlavne v 80. rokoch a predovšetkým vďaka hitu „Smalltown Boy“ z roku 1984, ktorý dosiahol 1. miesta v hudobných rebríčkoch v Taliansku, Belgicku a Holandsku. Všetci traja členovia sa otvorene hlásili k homosexualite, pričom ich skladby to odrážali. Často texty ich piesní obsahovali politické komentáre k homosexuálnym otázkam. Počas ich najväčšej popularity boli jej členmi spevák Jimmy Somerville, Steve Bronski a Larry Steinbachek, hrajúci na klávesy a perkusie.
Posljednji Stipančići

Posljednji Stipančići je historický román, ktorý napísal Vjenceslav Novak. Prvé vydanie vyšlo v roku 1899 v chorvátskom jazyku.
Postavy.
Hlavnými postavami sú členovia rodiny Stipančić
Vedľajšími postavami sú:
Charakteristika.
Dej sa odohráva v meste Senj. Román ukazuje prepad šlachtickej rodiny zo Senju v prvom desaťročí 19. storočia, v ktorom autor Vjenceslav Novak opisuje rodinu Stipančić, zvlášť posledné dve generácie. Román je analýza sociálnych, morálnych a psychologických komponentov vtedajšej chorvátskej spoločnosti.
Hatteras (kmeň)

Hatteras bol domorodý kmeň severoamerických Indiánov zo Severnej Karolíny patriaci do Algonkínskej jazykovej rodiny. Význam kmeňového názvu sa do dnešných čias nezachoval.
Kultúra.
Kmeň patril do kultúry juhovýchodných lesov.
Kmeň žil na ostrove Hatteras v Outer Banks v Severnej Karolíne. Hatterasovia boli lovci, rybári a zberači. Živili sa divinou, mäkkýšmi a morskými živočíchmi. Žili tu pokojne viac než 1000 rokov bez hrozby útokov od iných kmeňov.
Dejiny.
V roku 1524 Španielsky prieskumník Giovanni Da Verrazzano pristál na pobreží Severnej Karolíny, niekde medzi Hatteras Island a Outer Banks a stretol sa tu s priateľskými domorodcami. Pravdepodobne to bol kmeň Hatteras. 
V roku 1585 sa prvý krát objavujú na Anglickej mape pod názvom "Hatterask".
V roku 1587 boli v kontakte s anglickými osadníkmi, ktorým velil kapitán John White.
Aká bola populácia tohto kmeňa nie je známa, ale spoločne s kmeňom Machapunga sa odhaduje okolo roku 1600 na 1200 ľudí. V roku 1701 mal kmeň len jednu dedinu a čoskoro ako samostatný kmeň zmizol. Zmiešal sa s inými Algonkínskymi kmeňmi. V roku 1701 mal kmeň už len okolo 80 ľudí, z toho bolo 16 bojovníkov. V roku 1711 sa ľudia tohto kmeňa zúčastnili Tuskarorskej vojny (Tuscarora War) proti kmeňu Tuscarora na strane kolonistov.
V roku 1761 reverend Alexander Stewart pokrstil sedem Indiánov a deti z kmeňov Machapunga, Hatteras a Roanoke. O dva roky neskôr pokrstil ďalších 21 Indiánov. 
Jazyk Hatterasov bol podobný jazykom ktorými hovorili kmene Chowanoc, Machapunga, Moratoc, Pamlico, Weapemeoc a Indiáni z konfederácie Powhatan.
Podľa sčítania ľudí v roku 2000 žije v meste Mateo v Severnej Karolíne 83 domorodých ľudí, ktorí môžu byť potomkovia kmeňa Hatteras.
Majstrovstvá sveta v póle mužov 2001

Majstrovstvá sveta v póle mužov 2001 boli v poradí 6. majstrovstvá sveta v jazdeckom póle mužov, ktoré organizuje Medzinárodná federácia póla (FIP). Konali sa od 28. marca8. apríla 2001 v Melbourne, v Austrálii, za účasti 8 tímov. Počet účastníkov sa oproti predchádzajúcim turnajom zvýšil o 2 tímy. Nováčikmi turnaja boli družstvá Kanady a Talianska. Dejiskom zápasov bol Werribee Park. Svoj druhý titul získala Brazília, ktorá vo finále zvíťazila nad domácim družstvom Austrálie.
Dun-sur-Meuse

Dun-sur-Meuse môže byť:
Julije Rorauer

Julije Rorauer (* 11. apríl 1859, Senj – † 4. december 1912, Viedeň) bol chorvátsky dramatik a divadelný kritik.
Vyštudoval právo a neskôr aj pôsobil ako profesor práva na Právnickej fakulte univerzity v Záhrebe. Divadelnú kritiku uverejňoval v časopise "Obzor".
Clermont-en-Argonne

Clermont-en-Argonne môže byť:
Damvillers

Damvillers môže byť:
Fresnes-en-Woëvre

Fresnes-en-Woëvre môže byť:
Montfaucon-d’Argonne

Montfaucon-d’Argonne môže byť:
Montmédy

Montmédy môže byť:
Marijan Derenčin

Marijan Derenčin (* 24. september 1836, Rijeka – † 8. január 1908, Záhreb) bol chorvátsky dramatik, právnik a politik.
Souilly

Souilly môže byť:
Spincourt

Spincourt môže byť:
Stenay

Stenay môže byť:
Varennes-en-Argonne

Varennes-en-Argonne môže byť:
Prajzi

Prajzi môže byť:
The Day Is My Enemy (singel)

„The Day Is My Enemy“ je propagačný singel britskej elektronickej skupiny The Prodigy. Bol vydaný dňa 26. januára 2015 a je úvodnou skladbou rovnomenného albumu.
Mikulovský mier

Mikulovský mier bola medzifáza povstania Gabriela Betlena proti Habsburgovcom a katolíckej cirkvi v rokoch 1619 – 1629.
Gabriel Betlen obsadil takmer celé Slovensko a skonfiškoval majetky cirkvi. Jeho prívrženci, či už šľachtici, alebo ľud, ho začali opúšťať, takže musel čo najskôr prerušiť vojnu. 11. októbra začal rokovania s cisárskym dvorom a 6. januára obidve strany podpísali mier v Mikulove. Podľa podmienok mieru sa Betlen vzdal zabratého územia spolu s uhorským kráľovským titulom. Namiesto toho dostal titul „ríšske knieža“, dve sliezske kniežatstvá Opole a Racibórz, doživotnú držbu siedmich hornouhorských (teda prevažne východoslovenských) stolíc a ročný príspevok 50 tisíc zlatých na vydržovanie pohraničných pevností. Mier prisľuboval uhorským stavom zachovávanie práv a privilégií, ktoré ustanovil snem v roku 1608.
Majstrovstvá sveta v póle mužov 2004

Majstrovstvá sveta v póle mužov 2004 boli v poradí 7. majstrovstvá sveta v jazdeckom póle mužov, ktoré organizuje Medzinárodná federácia póla (FIP). Konali sa od 9.19. septembra 2004 v Chantilly, v regióne Pikardia, vo Francúzsku, za účasti 8 tímov. Nováčikom turnaja bolo iba družstvo Pakistanu. Zápasy sa hrali v areáli klubu Polo Club du Domaine de Chantilly. Svoj tretí titul získala Brazília, ktorá vo finále zvíťazila nad družstvom Anglicka.
Wild Frontier

„Wild Frontier“ je dvadsiaty-tretí singel britskej elektronickej skupiny The Prodigy. Bol vydaný dňa 23. februára 2015 z albumu "The Day Is My Enemy". Grafiku obalu vytvoril rakúsky umelec Moritz Resl. EP remixov bolo vydané dňa 16. marca 2015.
Zoznam skladieb.
Digital Download
Epainetos z Argosu

Epainetos ("Epainetos") bol olympijský víťaz dorastencov v behu na jedno stadion v 1. stor. pred Kr.
Epainetos z Argu zvíťazil v Olympii na 175. hrách v roku 80 pred Kr. v behu dorastencov na jedno stadion, v disciplíne, ktorú na hrách zaviedli v roku 632 pred Kr. V kategórii mužov sa v behu na jedno stadion súťažilo už od založenia hier, t. j. od roku 776 pred Kr. a vždy ho považovali za hlavné preteky. Menom víťaza týchto pretekov sa označovala celá olympiáda. Na olympijských hrách v roku 80 pred Kr. sa ale po dovtedy nevídaných udalostiach z predchádzajúcich hier, ktorých aktérom bol rímsky vojvodca Sulla, nazvala olympiáda po prvý raz po dorastencovi Epainetovi.
V roku 84 pred Kr. nechal Olympiu vyrabovať Sulla pri svojej výprave proti pontskému kráľovi Mithridatovi VI. Po návrate dal dokonca pochytať atlétov a odviesť ich do Ríma, kde mu pre zvýšenie lesku jeho trumfu museli v roku 80 pred Kr. predviesť „"olympijské hry"". Tieto hry boli jediné, čo sa nekonali v Olympii, ale Éliďania pre udržanie kontinuity hier usporiadali aspoň preteky dorastencov. Hry v Ríme Gréci nikdy neuznali a nasledujúce hry sa už oslavovali ako obvykle v Olympii.
Majstrovstvá sveta v póle mužov 2008

Majstrovstvá sveta v póle mužov 2008 boli v poradí 8. majstrovstvá sveta v jazdeckom póle mužov, ktoré organizuje Medzinárodná federácia póla (FIP). Konali sa od 24. apríla3. mája 2008 v Mexiko City, v Mexiku, za účasti 8 tímov. Nováčikmi turnaja bola až trojica družstiev: Južná Afrika, Nový Zéland a Španielsko. Zápasy sa hrali v Campo Marte areáli klubu Tecamac Polo Club. Pôvodne to mal byť Balvanera Polo and Country Club, kde sídli národné jazdecké centrum Mexika a ktorému bola zverená organizácia MS predstaviteľmi FIP v máji 2005. Titul získalo Čile, ktoré vo finále zvíťazilo nad obhajcom trofejeBrazíliou. Čile sa tak stalo po Argentíne a Brazílii tretím juhoamerickým majstrom sveta.
Hajdúch

Hajdúch môže byť:
Hajdúch alebo hajduk môže byť nárečovo aj:
Charles Nicolle

Charles Jules Henri Nicolle (* 21. september 1866, Rouen, Francúzsko – † 28. február 1936, Tunis, Tunisko) bol významný francúzsky lekár a bakteriológ, nositeľ Nobelovej ceny za fyziológiu alebo medicínu za rok 1928 za „prácu o škvrnitom týfuse“. 
Životopis.
Pochádzal z lekárskej rodiny a medicína ho fascinovalo už od detstva, ale na to, že išiel Charles študovať na lekársku fakultu v Rouene mal veľký vplyv aj jeho otec, ktorý tu pracoval ako uznávaný lekár a profesor. Po skončení štúdia, od roku 1893 sa živil najprv ako preparátor v patologickej anatómii na univerzite a neskôr odišiel do Paríža, kde pracoval pod Rouxovým vedením v Pasteurovom ústave. Po návrate do svojho rodného mesta v roku 1895 tu pôsobil najprv ako profesor v nemocnici a v bakteriologickom laboratóriu. Neskôr, v roku 1903 dokonca dotiahol svoju kariéru na riaditeľa Pasteurovho ústavu v Tunise, ktorý sa stal vďaka nemu počas niekoľkých rokov svetoznámy. Veľký vplyv na jeho dielo malo i členstvo vo Francúzskej akadémii vied, kde pôsobil od roku 1929.
Dôvodom, prečo je Nicolle svetoznámy sú významné práce o škvrnitom týfuse. Škvrnitý týfus je zákerná choroba, na ktorú v prvej svetovej vojne kvôli nedostatočnej hygiene zomrelo niekoľko tisíc ľudí. Najviac sa týfus šíril v tesných priestoroch, kde sa nedodržiavala hygiena, a tím boli napríklad zajatecké tábory, predovšetkým koncentračné, kde v dôsledku beštiálnych a nehygienických pomerov sa škvrnitý týfus nebezpečne rozširoval a mnoho ľudí na neho zomrelo tesne pred oslobodením. V druhej svetovej vojne bol týfus vyhubený len v miestach, kde sa dodržovali hygienické pravidlá a všade tam, kde bol k dispozícii DDT, ktorý usmrcoval hmyz. 
Nicolle sa zo všetkých síl snažil tejto zákernej chorobe predchádzať a po niekoľkoročných výskumoch vyslovil predpoklad, že boj proti škvrnitom týfuse musí byť organizovaný ako boj za čistotu a proti hmyzu. Zásadný výsledok svojich objavov oznámil vedeckému svetu v roku 1909 na základe svojich pokusov s tým druhom týfusu, ktorý sa vyskytoval v Európe. Prišiel na to, že škvrnitý týfus prenáša na človeka voš šatová. Táto doložená informácia otriasla vedeckým, prevažne lekárskym svetom a Nicolle sa stal počas niekoľkých dní slávny.
Charles Jules Henri Nicolle sa zaujímal aj o iné infekčné choroby. Vo voľných chvíľach písal romány a básne a menší úspech tiež zožal aj so svojou knihou o vzniku, priebehu a prekonávaniu infekčných chorôb, ktorá začína zaujímavým filozofickým predslovom.
Kláštor Saint-Mathieu de Fine-Terre

Kláštor Saint-Mathieu de Fine-Terre je opátstvo na myse Saint-Mathieu na území obce Plougonvelin v departemente Finistère, v severozápadnom Francúzsku (región Bretónsko).
Dejiny.
Podľa legendy prvé opátstvo založi v 6. storočí sv. Tanguy na ľuďmi opustenom zdedenom pozemku, ktorý bol situovaný priamo pri oceáne. Miestni moreplavci sem vraj z Egypta priviezli lebku sv. Matúša, ktorá má byť uložená v kláštore. Práve podľa Matúša bol pomenovaný nielen kláštor, ale aj mys a maják s dosvitom 60 km.
Od 12. storočia sa opustené miesto premenilo v mestečko priliehajúce ku kláštornému komplexu, ktorý bol horúčkovito prestavovaný zhruba do dnešnej podoby. Dnes nie je istý ani dátum založenia ani osoba fundátora.
Ruiny, ktoré možno vidieť, sú zvyšky chrámovej lode s klenbami a guľatými či osemhrannými piliermi, okná a dochovaný chór. Vedľa je románsko-gotický farský kostol Milostivej Panny Márie.
Kláštor Valmagne

Kláštor Valmagne je kláštor pri obci Villeveyrac neďaleko Montpellieru v južnom Francúzsku. 
Kláštor založil v roku 1139 ako benediktínsky Raymond I. Trencavel, vikomt z Béziers. O niekoľko rokov neskôr (roku 1159) bola táto fundácia zmenená na fundáciu cisterciánsku. Kostol bol postavený v klasickom gotickom štýle a začal sa stavať v roku 1257. Je dlhý 83 m a vysoký 24 m.
Dnes je kláštor obklopený vinicami a venuje sa výrobe vína.
Miroslav Ondříček

Miroslav Ondříček (* 4. november 1934, Praha – † 28. marec 2015, Praha) bol český kameraman a jeden z tvorcov Českej novej vlny. Bol dlhoročným spolupracovníkom Miloša Formana.
Životopis.
Základnú školu dokončil v roku 1949 a ako syn živnostníka nesmel študovať. Nastúpil do učebného odboru, kde sa učil pracovať so železom, a rok neskôr prešiel do učebného odboru filmového laboranta. Po ukončení učebného odboru nastúpil do laboratórií Barrandovských ateliérov, následne sa stal asistentom kamery a neskôr asistentom spravodajského filmu. Začal študovať večernú školu filmovej tvorby na FAMU v Prahe.
Až po dvanástich rokoch sa dostal k práci na celovečerných filmoch, kedy začal spolupracovať ako kameraman na filmoch Miloša Formana a Ivana Passera.
Pracoval ako kameraman na štyroch desiatkach celovečerných filmov, kedy polovicu z nich nakrútil v zahraničí. Spolupracoval i s českým režisérom Vávrom, americkými režisérmi M. Nicholsom, G.R. Hillom a Angličanom L. Andersonom.
Medzi najslávnejšie filmy, na ktorých sa podieľal, patria "Lásky jedné plavovlásky", "If", "Hoří, má panenko", "O Lucky Man", "Vlasy", "Ragtime", "Amadeus", "Valmont", "Taking Off". 
Bol členom správnej rady "Filmovej akadémie Miroslava Ondříčka v Písku" a dozornej rady akciovej spoločnosti SK Slavia Praha - futbal. 
Vo filmárskej tradícii pokračuje jeho syn David, ktorý je režisérom.